Naughty Girl

Naughty Girl on yhdysvaltalaisen laulaja Beyoncén kappale hänen ensimmäiseltä studioalbumilta "Dangerously in Love" (2003). Kappale julkaistiin albumin neljäntenä ja viimeisenä singlenä 14. maaliskuuta 2004. Kappaleen on kirjoittanut Beyoncé, Scott Storch ja Angela Beyincé sekä tuottanut Scott Storch ja Beyoncé. 
”Naughty Girl” sisältää interpolaation Donna Summerin vuoden 1975 kappalesta ”Love to Love You Baby”. Korkeimillaan kappale oli Billboard Hot 100 -listan sijalla kolme. Kappale on myynyt kaksinkertaista platinaa Yhdysvalloissa ja kolminkertaista platinaa Australiassa.
Taustaa ja julkaisu.
Destiny’s Childin kolmannen studioalbumin "Survivor" (2001) jälkeen Beyoncé alkoi työskentelemään debyyttialbuminsa parissa. Hän kertoi, että albumi olisi henkilökohtaisempi kuin aikaisemmat julkaisut, koska nyt hän kirjoittaisi vain itselleen. Kappaleen piti alun perin olla "Dangerously in Love" -albumin ensimmäinen single, mutta siksi valittiinkin ”Crazy in Love” Jay Z:n kanssa. ”Naughty Girl” julkaistiin albumin neljäntenä ja viimeisenä singlenä Columbia Recordsin kautta 14. maaliskuuta 2004, kun kappale lähetettiin rytmisen nykymusiikin ja urbaanin nykymusiikin radiokanaville.
Sävellys ja sanat.
”Naughty Girl” on R&amp;B-kappale, joka on saanut vaikutteita arabialaisesta musiikista, mikä on johtanut nopeatempoiseen ja disko-suuntautuneeseen kappaleeseen. Siinä kuuluu myös vaikutteita dancehallista ja reggaesta. Kappale rakentuu kiemurtelevien syntetisaattorikuvioiden päälle. Storch ja Beyoncé käyttivät kappaleessa osia Donna Summerin kappaleen ”Love to Love You Baby” kertosäkeestä, jonka on kirjoittanut Donna Summer, Pete Bellotte ja Giorgio Moroder.
IGN Musicin Spence D.:n mukaan Beyoncén laulu on kerrostettu, mikä saa sen kuulostamaan ”kuin haaremi Beyoncén kujerruksilta, jotka kilpailevat jonkin swingin sulttaanin suosiosta.” Sanomaltaan kappale seksuaalisen himon ja valloituksen ylitys, joka huipentuu haluun yhden illan suhteesta. ”Himokas, seksuaalinen itsevarmuus” ilmenee ensimmäisessä säkeistössä ”I’m feeling sexy / Want to hear you say my name, boy / If you can reach me, you can feel my burning flame / Feeling kind of nasty / I might just take you home with me” () ja kertosäkeessä ”Tonight I’ll be your naughty girl / I’m callin’ all my girls / We’re gonna turn this party out / I know you want my body” () Kappaleen aikana Beyoncé laulaa sanat ”I’d love to love you baby” () lähes kuiskaten.
Vastaanotto ja menestys.
Vastaanotto.
Kriitikoilta ”Naughty Girl” sai kiitosta sen sensuellista tunnelmasta. Slant Magazinen Sal Cinquemani kirjoitti, että Beyoncé tekee ”uskottavan vaikutelman Donna Summerista.” Los Angeles Timesin Natalie Nichols totesi, että ”tahallisen Donna Summer-henkinen 'Naughty Girl' onnistuu yhdistämään Beyoncén huokailevan kujerruksen tyylikkääseen ja onnistuneeseen tuotantoon.” BBC:n Lewis Dene kirjoitti, että Beyoncé laulaa ”intohimoisesti ja seksuaalisesti itsevarmasti”, IGN Musicin Spence D. totesi, että Beyoncé luo ”lyhyen kuulohypnoosin auran”, erityisesi säkessä ”I’m feeling sexy”.
Menestys.
”Naughty Girl” oli korkeimillaan Billboard Hot 100 -listan sijalla kolme. Marraskuussa 2024 mennessä kappale oli myynyt Yhdysvalloissa kaksinkertaista platinaa.
Uudessa-Seelanissa kappale oli korkeimmillaan sijalla kuusi ja Australiassa sijalla yhdeksän. Vuoteen 2023 mennessä kappale oli myynyt Australiassa yli 210 000 kappaletta. Iso-Britanniassa ”Naughty Girl” oli korkeimmillaan singlelistan sijalla kymmenen.
Kappaleet.
Euroopan digitaalinen EP
Saksan maxi-CD-single
Saksan 3-tuumainen Pock It! CD-single
Australian ja Uuden-Seelannin digitaalinen lataus
Iso-Britannian maxi-CD-single
Yhdysvaltojen ja Iso-Britannian CD-single
Yhdysvaltojen 12-tuumainen maxi-single